
Ministrul Transporturilor, Sorin Grindeanu, a spus că nu are nicio 
legătură cu celebrul Grup de la Cluj, în care gravitează loan Rus, 
Nelu Varga, Vasile Dîncu. Într-adevăr, în mod direct, Grindeanu nu 
poate fi conectat la afacerile celor menţionaţi anterior. Însă 
paravanul lui, Sebastian Albulescu, cu care este prieten bun şi fost 
partener de afaceri, este una dintre persoanele de legătură cu 
oamenii de afaceri şi politicienii de care Grindeanu vrea să se 
dezică. 


Ministerul Transporturilor, Sorin Grindeanu, a declarat că el nu are 
nicio legătură cu Grupul de la Cluj. 


„Eu pe Vasile Dîncu îl ştiu de la începutul anilor 2000. Venea în 
Timiş, era membru al guvernului Năstase. Îl ştiu pe domnul Rus. 
Pe Neluţu Varga îl ştiu de vreo 5-6 ani. Nu am avut în viaţa mea 


afaceri cu grupul de la Cluj. (...)”, a declarat în cadrul unei emisiuni 
la Realitatea TV. 


Într-adevăr, în mod direct nu există nicio asociere între Grindeanu, 
Nelu Varga, Vasile Dîncu sau loan Rus. 


însă, unul dintre prietenii lui, Sebastian Albulescu, cu care a fost 
asociat în firma Smartnet SRL, este conectat cât se poate de direct 
în afaceri cu cei menţionaţi anterior. 


De altfel, cei conectaţi la afacerile făcute de Albulescu au cotizat 
sume importante la PSD, dar au şi câştigat contracte serioase de la 
companiile sau instituţiile de stat controlate de exponenţii 
partidului. 


Spre exemplu, în 2020, Nicoleta Mădălina Vişan a donat la PSD 
445.000 de lei. Ea este este directoare la Prospect Drill SRL şi East 
Water Drillings SRL. East Water Drill este controlată de domnul 
Vasile Sebastian Albulescu, un om de afaceri cu contracte de sute 
de milioane cu statul. 


Vasile Albulescu - centru 


La rândul lui, Albulescu a împrumutat PSD-ul fără să clipească. 


East Water Drilling a avut contracte totale cu statul de 2.059.901 
lei. 21 dintre acestea au fost acordate după ce apropiații domnului 
Albulescu au contribuit financiar în 2020. Valoarea contractelor 
Adică 92,6% din afacerile cu statul au venit după „ajutorul” către 
PSD. East Water Drillings a fost în parteneriat în cel puţin două 
cazuri cu mult mai cunoscuta TEL Drum, cea controlată de Liviu 
Dragnea. 


Partenerul lui Albulescu în East Water Drilling este domnul Daniel 
Mihăilescu. Acesta deţine, la rândul său, firma Prospect Drill SRL. 
În total, firma a avut contracte publice în valoare de 20.373.931 de 
lei. Din aceştia, 4.846.325 din licitaţii directe, în majoritate cu 
instituţii controlate de PSD. Doamna Vişan are şi ea o firmă, Euro 
Consulting Partners SRL. Şi această firmă are o mulţime de 
contracte acordate direct în valoare de 731.502 lei, toate câştigate 
după ajutorul dat PSD-ului. Contracte inclusiv cu primăria 
condusă de PSD-ista Olguţa Vasilescu, dar şi cu primăria condusă 
de PNL-istul Ciprian Ciucu. 


Asociat cu Nelu Varga 


Nelu Varga, finanţatorul echipei CFR Cluj, şi Albulescu Vasile 
Sebastian au fost acţionari la firma Formin. 


De la instituţiile publice din Timişoara, compania Formin a 
câştigat contracte în valoare de peste 3.8 milioane de lei, fără TVA, 
iar la nivel naţional societatea a câştigat licitaţii în valoare de 15 
milioane de lei, fără TVA. 


Albulescu a fost acţionarul majoritar al firmei Revicond Canaltech 
SRL, societatea care l-a angajat pe actualul premier Ludovic 
Orban. Ulterior, Albulescu a transferat acţiunile pe care le avea la 
Revicond către firma Terebro Production SRL, unde are calitatea 
de acţionar. 


Anul trecut, premierul Ludovic Orban a câştigat, potrivit 
declaraţiei de avere, 28.356 de lei de la SC Revicond Canaltech SRL 
din comuna Riciu - judeţul Mureş. 


Ulterior, firma Terebro a cesionat acţiunile către Boca Daniel loan, 
un om de afaceri din Mureş care face parte din cercul de apropiaţi 
de-ai premierului, şi GHANEM SAID, cetăţean italian, născut în 
Liban, cu reşedinţa în Timişoara. 


De menţionat este faptul că multe dintre contractele primite de 
firma Formin sunt venite din Timişoara. 


Firma SC Formin SA are şi o licenţă de exploatare în patrulaterul 
aurifer al Munţilor Apuseni pentru o zonă cu o suprafaţă de 26.678 
de mp. Varga şi Albulescu mai sunt pe cale să obţină şi licenţa de 
exploatare a nămolului terapeutic de la Techirghiol, obiectiv aflat 
sub protecţia UNESCO. 


O altă conexiune “fierbinte” este legătura cu lonel Arsene, un 
baron PSD condamnat care aşteaptă să fie adus în România 
pentru executarea pedepsei. Arsene i-a ajutat pe oamenii de 
afaceri în obţinerea unor licenţe de exploatare a nămolului de la 
Techirghiol, o afacere de câteva milioane de euro, pentru o firmă, 
Formin SA. După obţinerea licenţei a fost înfiinţată firma Formin 
TJK în care sunt asociaţi fiul lui Arsene, lonuţ, un băiat de 25 de 
ani, Nelu Varga şi Sebastian Albulescu. Proaspăt absolvent de 
facultate, el a fost cooptat de cei doi oameni de afaceri într-o firmă 
înființată în februarie 2022 care are ca obiect de activităţile de 
inginerie în prospecţiuni. Adică exact ce face firma "mamă” 
Formin. 


De asemenea, Arsene junior mai are o exploatare de calcar în 
Codru Babadag, pentru care a obţinut licenţă de exploatare. 
Obiectivul se află într-o arie naturală protejată. 


Licenţele de exploatare au fost emise de Agenţia Naţională pentru 
Resurse Minerale (ANRM), condusă la vremea respectivă de Gigi 


Dumitru unul dintre oamenii de încredere ai lui Arsene. 


Printr-o altă filieră a acestei suveici, Albulescu este prieten cu 
Sorin Grindeanu, fostul ministru al Transporturilor. 


Pe partea clujeană, Nelu Varga este unul dintre oamenii de 
încredere a fostului ministru de Interne loan Rus. 


Formare la SRI 


Sorin Grindeanu, a absolvit în anul 2013 un program 
postuniversitar de formare şi dezvoltare profesională în domeniul 
Ştiinţe Militare, Informaţii şi Ordine Publică - Academia Naţională 
de Informaţii. 


De altfel, Grindeanu a făcut parte din Comisia comună 
permanentă a Camerei Deputaţilor şi Senatului pentru exercitarea 
controlului parlamentar asupra activităţii SRI în perioada 
februarie 2013 - decembrie 2014. 


El a mai absolvit în 2012 un curs de perfecţionare în securitate, 
diplomaţie şi politică externă în cadrul Institutului Diplomatic 
Român. 


Prietenii de la SRI 


Petre Ungureanu este de şase ani consilier al directorului general 
al Electrificare CFR SA, iar anterior (1998-2017) a lucrat la Serviciul 
Român de Informaţii (SRI). 


Petre Ungureanu şi Vasile Albulescu au cumpărat două societăţi 
care administrează cariere de piatră din zona de vest a ţării. Este 
vorba de Brucit Mineral şi Extrasand PCMN, prima din Budureasa, 
judeţul Bihor (care a aparţinut în trecut lui Sorin Ovidiu Vîntu) şi a 
doua din Caransebeş. Cele două cariere de piatră sunt aproape de 
traseul a două mari tronsoane de cale ferată care urmează să fie 
modernizate la standarde europene cu banii care vor veni din 
PNRR. Este vorba de Caransebeş-Timişoara-Arad şi Cluj Napoca- 


Oradea-Episcopia Bihor. Pentru toate subsecţiunile care compun 
aceste tronsoane licitaţiile se află în desfăşurare, în fazele finale, şi 
în scurt timp ar urma să fie desemnaţi câştigătorii, după cum 
promitea recent ministrul Transporturilor, Sorin Grindeanu, aşa 
cum a scris Club Feroviar. 

